கேள்வி: வினைலீன் குழு பற்றி தகவல் சொல்.
பதில்: வினைலீன் குழு (''Vinylene group'') என்பது -CH=CH- என்ற மூலக்கூற்று வாய்பாடு விவரிக்கப்படும் ஒரு வேதி வினைக்குழு. எத்தினைலீன் அல்லது 1,2-எத்தேண்டையில் என்ற பெயர்களாலும் இந்த ஈரிணைதிற வினைக்குழு அறியப்படுகிறது. அதாவது, இரண்டு கார்பன் ஒவ்வொன்றும் மற்றொன்றுடன் இரட்டைப் பிணைப்பு இணைக்கப்பட்டிருக்கும். ஐதரசன் அணுவுடன் ஒற்றைப் பிணைப்புடனும் மற்ற மூலக்கூறுகள் மற்றொரு ஒற்றைப் பிணைப்பாலும் இணைக்கப்பட்டிருக்கும். ஒவ்வொரு கார்பனிலிருந்தும் ஒரு ஐதரசன் அகற்றப்பட்ட எத்திலீன் (எத்திலீன், H2C=CH2) மூலக்கூறாக இந்தக் குழுவைக் காணலாம்; அல்லது ஒரு வினைல் குழு −CH=CH2 முனைய கார்பனில் இருந்து ஓர் ஐதரசன் அகற்றப்பட்ட மூலக்கூறு என்றும் பார்க்கலாம். இதை வினைலிடின் குழுவுடன் (=C=CH2 அல்லது >C=CH2) ஒப்பிட்டு குழப்பப்படக்கூடாது. ஐதரசனைத் தவிர (அதாவது R−CH=CH−R') இரண்டு வேறுபட்ட அணுக்களுடன் இணைக்கப்பட்ட வினைலீன் அலகு சிசு-டிரான்சு மாற்றியத்தின் மூலமாகும். பாலியசிட்டைலீன் மற்றும் பாலியீன்களில் வினைலீன் குழு மீண்டும் மீண்டும் வரும் ஓர் அலகு ஆகும்.